Барање 14-1021/1

1. **Вкупен број на граѓани кои го оствариле правото на толкувач на знаковен јазик за период од 2020 до 2022 година, односно број на издадени решенија за остварување на ова право.**

* Согласно член 5 од Законот за употреба на знаковниот јазик („Службен весник на РМ“ бр.105/09, 150/15, 30/16, и „Службен весник на РСМ“ бр. 103/21, Центарот за социјална работа издава решение за остварување на правото за толкувач на знаковен јазик. По добиената информација од Центрите за социјална работа во Република Северна Македонија, вкупно четири лица во периодот од 2020-2022 година го оствариле правото на толкувач на знаковен јазик, односно се издадени вкупно четири решенија од страна на Центрите за социјална работа за остварување на ова право.

1. **Врз основа на кои одредби од кој пропис се утврдува надоместокот за толкувачот на знаковен јазик (Ве замолуваме со одговорот на ова барање да ни го испратите и законскиот пропис во кој е уредена тарифата и постапката за надоместок на толкувачот на знаковен јазик).**

* Надоместокот за толкувачот на знаковен јазик се утврдува согласно член 17 од Законот за употреба на знаковниот јазик. Согласно член 17 од Законот за употреба на знаковниот јазик, Министерот за труд и социјална политика со Решение ја утврдува висината на паричните средства за надоместок на толкувачот на предлог на Сојузот врз основа на реални трошоци и истата се објавува во Службен весник на Република Северна Македонијa.

Во прилог: Решение за утврдување на висината на паричните средства за надоместок на толкувачот бр. 10-1295 од 10.02.2010 година („Службен весник на РМ“ бр.38/2010)